CELEX: 62019CN0111
Language: mt
Date: 2019-02-11 00:00:00
Title: Kawża C-111/19: Talba għal deċiżjoni preliminari mressqa mill-Consiglio di Stato (l-Italja) fil-11 ta’ Frar 2019 — Industria Italiana Autobus SpA vs Comune di Palermo

27.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/14
            
         
      Talba għal deċiżjoni preliminari mressqa mill-Consiglio di Stato (l-Italja) fil-11 ta’ Frar 2019 — Industria Italiana Autobus SpA vs Comune di Palermo
      (Kawża C-111/19)
      (2019/C 182/17)
      Lingwa tal-kawża: it-Taljan
      
         Qorti tar-rinviju
      
      Consiglio di Stato
      
         Partijiet fil-kawża prinċipali
      
      
         Rikorrenti: Industria Italiana Autobus SpA
      
         Konvenut: Comune di Palermo
      
         Domanda preliminari
      
      Id-dritt tal-Unjoni Ewropea (u b’mod partikolari l-prinċipji ta’ aspettattivi leġittimi, ta’ ċertezza legali, ta’ moviment liberu, ta’ libertà ta’ stabbiliment u tal-libertà li jiġu pprovduti servizzi) jipprekludi leġiżlazzjoni nazzjonali (bħal dik fl-Artikolu 83(9), l-Artikolu 95(10) u l-Artikolu 97(5) tal-“Kodiċi tal-Kuntratti Pubbliċi” Taljan) li abbażi tagħha n-nuqqas ta’ indikazzjoni minn kandidat għal sejħa għal offerti pubblika tal-ispejjeż tal-ħaddiema u l-ispejjeż għas-sigurtà tal-ħaddiema twassal fi kwalunkwe każ għall-esklużjoni mill-proċedura ta’ għoti, mingħajr ma l-kandidat ikun jista’ jibbenefika iktar tard mill-imsejħa “assistenza għall-istabbiliment tal-fajl”, anki fil-każ fejn dan l-obbligu ta’ dikjarazzjoni jirriżulta minn dispożizzjoniiet biżżejjed ċari u li jinftiehmu u indipendentement mill-fatt li l-avviż tas-sejħa ma jinkludix espressament dan l-obbligu legali li tiġi pprovduta indikazzjoni preċiża?